Diari Oficial de la Generalitat Valenciana


Sumari del DOGV 5771, del 27-05-2008 (2008/6557)

DECRET 75/2008, de 23 de maig, del Consell, pel qual reestructura les funcions i servicis dels llocs de treball pertanyents al Cos de Farmacèutics Titulars al servici de la Sanitat Local i crea els llocs de treball de farmacèutics de salut pública.
--------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2008/05/23/75**

### Versions

 12/07/2008 - Actualitat  Text inicial: 28/05/2008 - 11/07/2008 

### Dades del document

Número de DOGV
:   5771

Data del DOGV
:   27-05-2008

Secció del DOGV
:   I. DISPOSICIONS GENERALS

Número del document
:   2008/6557


Data del document
:   23-05-2008

Organisme emissor
:   Conselleria de Sanitat

Tipus de document
:   Decret

Correcció d'errades

Anàlisi jurídica

 Descriptors 

:   * legislació
    * funcionari
    * qualificació del personal
    * farmacèutic
    * administració regional

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

**Última revisió 12.07.2008**

**Decret 75/2008, de 23 de maig, del Consell, pel qual reestructura les funcions i servicis dels llocs de treball pertanyents al Cos de Farmacèutics Titulars al servici de la Sanitat Local i crea els llocs de treball de farmacèutics de salut pública.**

[(DOCV núm. 5771 de 27.05.2008)](http://www.docv.gva.es/datos/2008/05/27/pdf/2008_6557.pdf) **Ref. 006486/2008**

Antecedents legals

La Sanitat Local, i també els farmacèutics titulars que l'han servida sempre des de fa més d'un segle, ha patit transformacions profundes i successives que, en conjunt, també incidixen de ple en el contingut d'este decret.

Els farmacèutics titulars, anteriorment denominats inspectors farmacèutics municipals, han tingut, fins a la transferència a les comunitats autónomes diferents, la condició de funcionaris tècnics de l'Estat, dependents del Ministeri de Sanitat, al servici de la sanitat local, pertanyents al Cos de Farmacèutics Titulars, amb escalafó propi.

L'Estat va classificar els distints municipis o agrupacions en partits farmacèutics, i al capdavant de cada un figurava un farmacèutic titular, excepte en les capitals de província i les localitats que disposaven de centres secundaris de sanitat.

La creació de la figura del farmacèutic titular data de principis del segle passat, s'hi fa referència en la Llei de Bases de Sanitat, de 25 de novembre de 1944, dins del model sanitari que proposa funcions sanitàries de caràcter preventiu i enfocades a la comunitat.

El Decret de 27 de novembre de 1953 va aprovar el Reglament de Personal dels Servicis Sanitaris Locals, a què estan sotmesos els farmacèutics titulars.

La Llei 8/1987, de 4 de desembre, de la Generalitat, del Servici Valencià de Salut, atribuïx a este organisme les funcions i servicis dels funcionaris tècnics de l'Estat al servici de la sanitat local.

La disposició transitória segona de Llei 6/1998, de 22 de juny, de la Generalitat, d'Ordenació Farmacèutica de la Comunitat Valenciana, establix que s'han de reestructurar les funcions i servicis dels llocs pertanyents al Cos de Farmacèutics Titulars al Servici de la Sanitat Local, que s'incorporen a la conselleria de Sanitat, i considera, entre altres funcions, les de salut pública, tradicionalment assignades a la seua titulació i concordants amb les necessitats actuals de salut de la població.

La disposició addicional segona de la Llei 4/2005, de 17 de juny, de la Generalitat, de Salut Pública de la Comunitat, establix que «es declaren a extingir les places dels farmacèutics titulars al servici de la sanitat local transferides a la Generalitat. Els funcionaris de carrera amb plaça en propietat o destinació provisional a la Comunitat Valenciana, i titulars d'oficina de farmàcia, pertanyents a este cos, conservaran tots els seus drets i deures (...) i continuaran exercint les seues funcions mentre estiguen en les seues destinacions actuals».

Així mateix, en la disposició addicional quarta explica la forma de fer el procés esmetnat d'amortització de places: «L'extinció de les places de farmacèutics titulars ocupades per personal interí s'iniciarà una vegada finalitzat el primer procés de selecció de farmacèutics de salut pública, en la mesura que siga necessari per a donar lloc a este procés. L'amortització de la resta de places s'efectuarà de forma escalonada en exercicis pressupostaris successius, (...) garantint d'esta manera el funcionament més adequat dels servicis de salut pública».

Finalment, la disposició addicional tercera de la Llei de Salut Pública de la Comunitat Valenciana preveu que «en el termini màxim d'un any des de la publicació d'esta llei, el Consell, mitjançant un decret, crearà la categoria professional de farmacèutic de salut pública, amb la naturalesa jurídica de funcionaris d'institucions sanitàries al servici de la conselleria de Sanitat i adscrits a l'Entitat Valenciana per a l'Acció en Salut pública, n'establirà les funcions, la plantilla inicialment prevista i el procediment que s'ha de seguir...»

Marc territorial

Quant a l'àmbit territorial, la Llei General de Sanitat de 1986 definix l'Àrea de Salut com el marc territorial d'actuació de les distintes unitats de gestió, es va adaptar a la Comunitat Valenciana per mitjà de l'Orde de 2 de maig de 1986, de la conselleria de Sanitat i Consum, la qual establix que les àrees i zones de salut substituïsquen les delimitacions anteriors de partits farmacèutics i veterinaris.

El Decret 129/1988, de 16 d'agost, del Consell, disposa: «Els funcionaris tècnics al servici de la sanitat local, farmacèutics titulars, s'incorporaran als dispositius de salut pública de la seua Àrea de Salut, de la manera que es determine reglamentàriament».

En el mateix sentit, la Llei 3/2003, de 6 de febrer, de la Generalitat, d'Ordenació Sanitària de la Comunitat Valenciana, establixen l'ordenació territorial de la Comunitat Valenciana en departaments que substituïxen les antigues àrees, als quals s'adapten els centres de salut pública.

Organització i competències

Finalment, en relació amb l'organització sanitària i les seues competències, el Reglament Orgànic i Funcional actual de la conselleria de Sanitat, aprovat pel Decret 120/2007, de 27 de juliol, del Consell, manté la Direcció General de Salut pública, igual que en anteriors reglaments, i assigna les competències en matèria d'higiene dels aliments a esta direcció general. Al mateix temps, l'Orde de 27 de maig de 2005, de la conselleria de Sanitat, desplega estes competències, i estes funcions es fan a través de l'Àrea de Seguretat Alimentària i els servicis que comprén.

Pel que fa a la sanitat ambiental, la Llei de Salut Pública de la Comunitat Valenciana, en la disposició final cinquena, establix que en el termini d'un any, desde la publicació d'esta llei, el Consell regularà l'assignació a la conselleria de Sanitat, o a les entitats autónomes que en depenen, de les funcions i competències previstes en esta llei, en especial les referents a sanitat ambiental, d'acord amb l'article 9.2.g) d'esta llei.

Finalment, les matèries de salut laboral estan enquadrades en la Direcció General de Salut pública a través del Servici de Salut Laboral i algunes les fan en els departaments de salut els farmacèutics titulars.

Per tant, després d'haver consultat les entitats a què es referix l'article 42 de la Llei del Consell, i fets els tràmits previstos en l'article 37 de la Llei 7/2007, de 12 d'abril, de l'Estatut Bàsic de l'Empleat Públic, a proposta del conseller de Sanitat, conforme amb el Consell Jurídic Consultiu de la Comunitat Valenciana, i després de la deliberació del Consell, en la reunió del dia 23 de maig de 2008,

DECRETE

**Article 1. Objecte**

Este decret té com a objecte la reestructuració de les funcions i servicis dels llocs de treball de farmacèutics titulars al servici de la sanitat local i la creació de llocs de treball de farmacèutics de salut pública, d'acord amb el que preveu la Llei 4/2005, de 17 de juny, de la Generalitat, de Salut Pública de la Comunitat Valenciana

CAPÍTOL I. Reestructuració de les funcions i servicis dels llocs de treball del cos de farmacèutics titulars transferits a la Comunitat Valenciana

**Article 2. Funcions, règim jurídic i dependència**

Els farmacèutics titulars, funcionaris de carrera amb plaça en propietat o destinació provisional a la Comunitat Valenciana, que estiguen en l'exercici del seu lloc de treball sense integrar-se en la nova categoria de farmacèutic de salut pública, mantindran les funcions i el règim jurídic i retributiu específics del Cos de la Sanitat Local esmentat, si bé en col·laboració i coordinació amb el centre de salut pública del qual depenguen i sota la direcció superior, en el seu moment, de l'Entitat Valenciana per a l'Acció en Salut pública.

L'àmbit d'actuació territorial s'adaptarà a la nova estructura del mapa sanitari, consistent en la dependència del centre de salut pública i del departament gestionat per este centre, sector i zona de salut. Se'ls assignarà la zona de salut que corresponga a la localitat principal de l'antic partit farmacèutic a què pertanyien. També es coordinaran estretament amb el personal del centre de salut pública del qual depenguen per a fer les seues funcions.

**Article 3. Integració**

Els farmacèutics titulars al servici de la sanitat local que siguen funcionaris de carrera amb plaça en propietat o amb destinació provisional a la Comunitat Valenciana podran accedir als procediments d'integració en llocs de treball de farmacèutic de salut pública.

Els llocs de farmacèutic de salut pública s'oferiran per a la integració abans dels processos de selecció de personal de nou ingrés o de mobilitat de la categoria esmentada. Els farmacèutics titulars que opten per la integració podran sol·licitar qualsevol de les destinacions oferides en l'àmbit de tota la Comunitat Valenciana, d'acord amb el procediment que reglamentàriament es determine.

El personal que resulte integrat comunicarà la data d'incorporació, que en tots els casos haurà de produir-se dins del termini de sis mesos des de la resolució d'integració, almenys amb un mes d'antelació.

No obstant aixó, els farmacèutics titulars que no hagen resultat integrats en alguna de les convocatóries per a aixó, podran sol·licitar-la en qualsevol moment, en tot l'àmbit de la Comunitat Valenciana, sobre qualsevol plaça vacant de farmacèutic de salut pública, excepte quan el lloc estiga inclós en una convocatória de selecció o mobilitat.

El personal que resulte integrat des de la situació de destinació provisional obtindrà el lloc de treball de farmacèutic de salut pública amb destinació definitiva.

**Article 4. Règim d'extinció dels llocs**

D'acord amb la declaració a extingir dels llocs de farmacèutic titular transferits a la Comunitat Valenciana que conté la disposició addicional segona de la Llei 4/2005, de 17 de juny, de la Generalitat, de Salut Pública de la Comunitat Valenciana, no es produirà la creació de noves places, convocatóries de nou ingrés ni concursos de trasllats del cos esmentat en l'àmbit territorial esmentat, i tampoc reingressos al servici actiu ni nomenaments de personal interí.

L'extinció dels llocs de treball es produirà per amortització únicament dels que es troben vacants. S'amortitzaran els llocs de treball que estiguen sent exercits per funcionaris de carrera amb destinació definitiva en en el moment en què queden vacants. Els llocs vacants exercits per funcionaris de carrera amb nomenament provisional no s'amortitzaran fins que per qualsevol causa cesse la situació d'actiu del funcionari sobre el lloc.

El crèdit pressupostari alliberat per l'amortització d'estos llocs de treball es destinarà a la creació de llocs de farmacèutic de salut pública.

Els farmacèutics titulars de la Comunitat Valenciana que es troben en situació d'excedència sense reserva de plaça podran reingressar al servici actiu com a farmacèutics de salut pública, amb les funcions i el règim jurídic de la nova categoria.

CAPÍTOL II. Farmacèutics de salut pública

**Article 5. Creació i règim jurídic**

S'autoritza la creació de la categoria de personal i llocs de treball de farmacèutic de salut pública, que es regiran pel que disposa la llei de la funció pública de la Generalitat i les normes que la complementen i despleguen.

Tindran la condició de personal sanitari, amb les conseqüències que corresponguen quant a desplegament reglamentari, àmbit de participació dels representants de personal, selecció i provisió, situacions administratives i qualsevol altra de referent a la gestió i resolució dels seus assumptes. Per tant, les competències que l'ordenament conferix a la conselleria competent en matèria de funció pública s'entenen referides, quant a este personal, com a la resta de personal sanitari, a la conselleria competent en matèria de sanitat.

**Article 6. Classificació dels llocs**

Els llocs de treball de farmacèutics i farmacèutiques de salut pública es classificaran de naturalesa funcionarial, administració especial, grup A, requisit de llicenciatura en farmàcia, i forma de provisió per concurs. Seran funcionaris d'institucions sanitàries de la conselleria de Sanitat i, en el seu moment, de l'Entitat Valenciana per a l'Acció en Salut pública.

**Article 7. Funcions**

D'acord amb la disposició transitória segona de la Llei 6/1998, de 22 de juny, de la Generalitat, les funcions de les places de farmacèutic de salut pública estaran orientades a la protecció de la salut i a la prevenció de la malaltia, adequades a les necessitats actuals de la població. En conseqüència, dins del perfil de competències per a què capacita la titulació en farmàcia, faran funcions o activitats en matèria de seguretat alimentària, salut laboral, promoció de la salut i prevenció de la malaltia, especialment en el camp de la sanitat ambiental, i col·laboraran en les activitats dels distints nivells d'atenció farmacèutica per mitjà dels mecanismes de coordinació que establisquen en cada cas els órgans competents, especialment l'órgan competent en matèria farmacèutica.

L'exercici d'estes funcions es farà en col·laboració amb la resta de professionals sanitaris de salut pública, atenent la intervenció multidisciplinària necessària, en la mesura, igualment, del perfil de competències de cada titulació.

No obstant aixó, les funcions que, d'acord amb l'ordenament jurídic, només poden ser exercides per personal farmacèutic, com ara la custódia i control de medicaments, entre altres, les faran els farmacèutics de salut pública i els farmacèutics titulars.

**Article 8. Dependència**

Els llocs de treball de farmacèutic de salut pública dependran orgànicament i funcionalment dels centres de salut pública dels departaments i, a través d'estos, dependran de la conselleria de Sanitat. El seu àmbit territorial d'actuació és el del centre de salut pública del qual depenguen.

**Article 9. Retribucions**

Es crearà el grup retributiu corresponent inclós en la taula IX de Personal de Salut pública, del catàleg de taules retributives del personal d'institucions sanitàries de la conselleria de Sanitat. En estes taules retributives s'inclourà el complement específic que valore la dedicació exclusiva.

**Article 10. Règim de dedicació**

Estaran subjectes al règim d'incompatibilitats previst en la Llei 53/1984, de 26 de desembre, d'Incompatibilitats del Personal al Servici de les Administracions Públiques, i les normes que la despleguen, per als llocs amb dedicació exclusiva a l'administració pública.

En tots els casos, els farmacèutics de salut pública no podran ser titulars d'una oficina de farmàcia, i són també incompatibles amb l'exercici de qualsevol funció professional en les oficines de farmàcia.

**Article 11. Plantilla**

La plantilla de farmacèutics de salut pública, fins que no es facen tots els processos selectius, s'anirà constituint de forma escalonada en exercicis pressupostaris successius, de manera que es garantirà el funcionament més adequat dels servicis de salut pública.

La distribució de la plantilla serà de forma proporcional a la càrrega de treball dels centres de salut pública. En qualsevol cas es podran crear places de farmacèutic de salut pública amb independència de l'amortització de les places vacants de farmacèutic titular, d'acord amb les necessitats del servici.

**Article 12. Selecció**

La selecció dels farmacèutics de salut pública es farà per mitjà de procediments selectius successius per mitjà de concurs oposició, en els quals, respectant els principis d'igualtat, mèrit i capacitat, es valoraran especialment els servicis prestats com a farmacèutic titular interí al servici de la sanitat local de la Comunitat Valenciana, d'acord amb el Reglament de Personal dels Servicis Sanitaris Locals aprovat pel Decret de 27 de novembre de 1953.

DISPOSICIONS ADDICIONALS

**Primera**

En l'annex d'este decret s'allisten els llocs de treball del Cos de Farmacèutics Titulars que integren la plantilla vigent, i també la situació del funcionari que els ocupa: funcionari de carrera amb destinació definitiva, funcionari de carrera amb destinació provisional o funcionari interí.

**Segona**

Una vegada finalitzades les convocatóries de selecció de personal de nou ingrés per a la provisió de places de farmacèutics de salut pública, es crearà una borsa de treball per a la cobertura interina d'estos llocs de treball, que es regirà per la norma reguladora de la Borsa de Treball de Salut pública.

DISPOSICIÓ TRANSITÒRIA

**Única**

En el termini màxim de sis mesos des de l'entrada en vigor d'este decret, es farà la primera convocatória pública d'un concurs oposició per a la provisió dels llocs de farmacèutics de salut pública.

DISPOSICIÓ DEROGATÒRIA

**Única**

Queden derogades totes les disposicions que s'oposen a este decret i siguen del mateix rang o d'un rang inferior.

DISPOSICIONS FINALS

**Primera**

Es faculta el conseller de Sanitat per a dictar les disposicions necessàries per al desplegament i l'execució d'este decret.

**Segona**

Este decret entra en vigor l'endemà de la publicació en el Diari Oficial de la Comunitat Valenciana.

Valencia, 23 de maig de 2008.

El president de la Generalitat,

FRANCISCO CAMPS ORTIZ

El conseller de Sanitat,

MANUEL CERVERA TAULET

ANNEX ****[1]****. Farmacèutics titulars

|  |  |  |
| --- | --- | --- |
| LLOC | CENTRE DE TREBALL | SITUACIÓ |
| 50034 | Centre Auxiliar de Salut pública de la Vilavella | Funcionari interí en plaça vacant |
| 50179 | Centre Auxiliar de Salut pública de Fanzara | Funcionari interí en plaça vacant |
| 50080 | Centre Auxiliar de Salut pública de Borriol | Funcionari de carrera en destinació definitiva |
| 50743 | Centre Auxiliar de Salut pública de Càlig | Funcionari interí en plaça vacant |
| 50188 | Centre Auxiliar de Salut pública de Benlloch | Funcionari interí en plaça vacant |
| 50140 | Centre Auxiliar de Salut pública de Jérica | Funcionari interí en plaça vacant |
| 50301 | Centre Auxiliar de Salut pública de la Jana | Funcionari interí en plaça vacant |
| 50151 | Centre Auxiliar de Salut pública de Vall d'Alba | Funcionari interí en plaça vacant |
| 50277 | Centre Auxiliar de Salut pública de Betxí | Funcionari interí en plaça vacant |
| 50014 | Centre Auxiliar de Salut pública de Vilafamés | Funcionari de carrera en destinació definitiva |
| 50602 | Centre Auxiliar de Salut pública de Soneja | Funcionari interí en plaça vacant |
| 50086 | Centre Auxiliar de Salut pública de Canet lo Roig | Funcionari interí en plaça vacant |
| 50539 | Centre Auxiliar de Salut pública de Xert | Funcionari interí en plaça vacant |
| 50071 | Centre Auxiliar de Salut pública de Sant Mateu | Funcionari interí en plaça vacant |
| 50745 | Centre Auxiliar de Salut pública d'Altura | Funcionari interí en plaça vacant |
| 50540 | Centre Auxiliar de Salut pública d'Atzeneta del Maestrat | Funcionari interí en plaça vacant |
| 50853 | Centre Auxiliar de Salut pública de Moncofa | Funcionari interí en plaça vacant |
| 50464 | Centre Auxiliar de Salut pública de les Useres | Funcionari interí en plaça vacant |
| 50703 | Centre Auxiliar de Salut pública d'Artana | Funcionari interí en plaça vacant |
| 50827 | Centre Auxiliar de Salut pública de Cabanes | Funcionari interí en plaça vacant |
| 50369 | Centre Auxiliar de Salut pública de Montán | Funcionari interí en plaça vacant |
| 50231 | Centre Auxiliar de Salut pública de Morella | Funcionari interí en plaça vacant |
| 50887 | Centre Auxiliar de Salut pública de Viver | Funcionari de carrera en destinació definitiva |
| 50474 | Centre Auxiliar de Salut pública de Benicàssim | Funcionari interí en plaça vacant |
| 50097 | Centre Auxiliar de Salut pública de Torreblanca | Funcionari interí en plaça vacant |
| 50549 | Centre Auxiliar de Salut pública d'Onda | Funcionari interí en plaça vacant |
| 50851 | Centre Auxiliar de Salut pública d'Almenara | Funcionari interí en plaça vacant |
| 50304 | Centre Auxiliar de Salut pública de la Salzadella | Funcionari interí en plaça vacant |
| 50134 | Centre Auxiliar de Salut pública de Vila-real | Funcionari interí en plaça vacant |
| 50637 | Centre Auxiliar de Salut pública de Burriana | Funcionari interí en plaça vacant |
| 50994 | Centre Auxiliar de Salut pública de la Vall d'Uixó | Funcionari interí en plaça vacant |
| 50697 | Centre Auxiliar de Salut pública de Segorbe | Funcionari interí en plaça vacant |
| 50488 | Centre Auxiliar de Salut pública d'Almassora | Funcionari de carrera en destinació provisional |
| 50318 | Centre Auxiliar de Salut pública d'Albocàsser | Funcionari interí en plaça vacant |
| 50691 | Centre Auxiliar de Salut pública de Rossell | Funcionari interí en plaça vacant |
| 50828 | Centre Auxiliar de Salut pública de l'Alcora | Funcionari interí en plaça vacant |
| 50163 | Centre Auxiliar de Salut pública de Xilxes | Funcionari interí en plaça vacant |
| 50182 | Centre Auxiliar de Salut pública de Peñíscola | Funcionari de carrera en destinació definitiva |
| 50088 | Centre de Salut pública de Benicarló | Funcionari de carrera en destinació definitiva |
| 50217 | Centre Auxiliar de Salut pública de Forcall | Funcionari interí en plaça vacant |
| 50805 | Centre Auxiliar de Salut pública de Vilafranca | Funcionari interí en plaça vacant |
| 50642 | Centre Auxiliar de Salut pública de Lucena del Cid | Funcionari interí en plaça vacant |
| 50500 | Centre Auxiliar de Salut pública d'Alcalà de Xivert | Funcionari interí en plaça vacant |
| 50228 | Centre Auxiliar de Salut pública de Nules | Funcionari interí en plaça vacant |
| 50379 | Centre Auxiliar de Salut pública de Benasal | Funcionari interí en plaça vacant |
| 50153 | Centre Auxiliar de Salut pública de les Coves de Vinromà | Funcionari interí en plaça vacant |
| 50070 | Centre Auxiliar de Salut pública de Traiguera | Funcionari interí en plaça vacant |
| 50480 | Centre Auxiliar de Salut pública d'Albal | Funcionari interí en plaça vacant |
| 50562 | Centre Auxiliar de Salut pública d'Anna | Funcionari interí en plaça vacant |
| 50505 | Centre Auxiliar de Salut pública de Massanassa | Funcionari interí en plaça vacant |
| 50500 | Centre Auxiliar de Salut pública de Villanueva de Castellón | Funcionari interí en plaça vacant |
| 50249 | Centre Auxiliar de Salut pública de Chelva | Funcionari interí en plaça vacant |
| 50185 | Centre Auxiliar de Salut pública de Burjassot | Funcionari interí en plaça vacant |
| 50892 | Centre Auxiliar de Salut pública de Bétera | Funcionari interí en plaça vacant |
| 50223 | Centre Auxiliar de Salut pública d'Alboraya | Funcionari de carrera en destinació definitiva |
| 50142 | Centre Auxiliar de Salut pública de Corbera | Funcionari interí en plaça vacant |
| 50381 | Centre Auxiliar de Salut pública d'Alginet | Funcionari interí en plaça vacant |
| 50381 | Centre Auxiliar de Salut pública d'Alcàsser | Funcionari interí en plaça vacant |
| 50387 | Centre Auxiliar de Salut pública de Rafelbunyol | Funcionari de carrera en destinació definitiva |
| 50581 | Centre Auxiliar de Salut pública d'Alfafar | Funcionari de carrera en destinació provisional |
| 50577 | Centre Auxiliar de Salut pública d'Ayora | Funcionari de carrera en destinació definitiva |
| 50694 | Centre Auxiliar de Salut pública de l'Alcúdia de Crespins |  |
| 50419 | Centre Auxiliar de Salut pública de Riba-roja de Túria | Funcionari interí en plaça vacant |
| 50006 | Centre Auxiliar de Salut pública de Venta del Moro | Funcionari interí en plaça vacant |
| 50958 | Centre Auxiliar de Salut pública de Real de Gandía | Funcionari interí en plaça vacant |
| 50831 | Centre Auxiliar de Salut pública de Monserrat | Funcionari interí en plaça vacant |
| 50699 | Centre Auxiliar de Salut pública de Godella | Funcionari interí en plaça vacant |
| 50524 | Centre de Salut pública de Gandia | Funcionari interí en plaça vacant |
| 50880 | Centre de Salut pública de Xàtiva | Funcionari interí en plaça vacant |
| 50020 | Centre Auxiliar de Salut pública de Castelló de Rugat | Funcionari interí en plaça vacant |
| 50340 | Centre Auxiliar de Salut pública d'Estivella | Funcionari de carrera en destinació definitiva |
| 50689 | Centre Auxiliar de Salut pública de Llíria | Funcionari interí en plaça vacant |
| 50903 | Centre Auxiliar de Salut pública de Sinarcas | Funcionari interí en plaça vacant |
| 50557 | Centre Auxiliar de Salut pública de Mislata | Funcionari interí en plaça vacant |
| 50304 | Centre Auxiliar de Salut Pública de la Font d′En Carrós | Funcionari interí en plaça vacant |
| 50201 | Centre Auxiliar de Salut pública de Bocairent | Funcionari interí en plaça vacant |
| 50971 | Centre Auxiliar de Salut pública de Cullera | Funcionari interí en plaça vacant |
| 50265 | Centre Auxiliar de Salut pública de l'Alcúdia | Funcionari interí en plaça vacant |
| 50982 | Centre Auxiliar de Salut pública de Silla | Funcionari de carrera en destinació definitiva |
| 50977 | Centre Auxiliar de Salut pública de Bellreguard | Funcionari interí en plaça vacant |
| 50791 | Centre Auxiliar de Salut pública de Casinos | Funcionari interí en plaça vacant |
| 50534 | Centre Auxiliar de Salut pública d'Ademuz | Funcionari interí en plaça vacant |
| 50413 | Centre Auxiliar de Salut pública de Quart de Poblet | Funcionari interí en plaça vacant |
| 50332 | Centre Auxiliar de Salut pública de Benigánim |  |
| 50608 | Centre Auxiliar de Salut pública de Navarrés | Funcionari interí en plaça vacant |
| 50786 | Centre Auxiliar de Salut pública de Chella | Funcionari de carrera en destinació definitiva |
| 50640 | Centre Auxiliar de Salut pública de Chiva | Funcionari interí en plaça vacant |
| 50549 | Centre Auxiliar de Salut pública de Villalonga |  |
| 50405 | Centre Auxiliar de Salut pública d'Oliva | Funcionari interí en plaça vacant |
| 50185 | Centre Auxiliar de Salut pública de Canet d'En Berenguer | Funcionari interí en plaça vacant |
| 50967 | Centre Auxiliar de Salut pública de Sollana | Funcionari de carrera en destinació definitiva |
| 50489 | Centre Auxiliar de Salut pública de Quatretonda | Funcionari interí en plaça vacant |
| 50019 | Centre Auxiliar de Salut pública d'Antella | Funcionari interí en plaça vacant |
| 50146 | Centre Auxiliar de Salut pública de Requena | Funcionari interí en plaça vacant |
| 50879 | Centre Auxiliar de Salut pública de la Pobla de Vallbona | Funcionari interí en plaça vacant |
| 50309 | Centre Auxiliar de Salut pública de Meliana | Funcionari interí en plaça vacant |
| 50739 | Centre Auxiliar de Salut pública de Museros | Funcionari de carrera en destinació definitiva |
| 50021 | Centre Auxiliar de Salut pública d'Almàssera | Funcionari de carrera en destinació definitiva |
| 50602 | Centre Auxiliar de Salut pública de Quartell | Funcionari interí en plaça vacant |
| 50893 | Centre Auxiliar de Salut pública de Massamagrell | Funcionari interí en plaça vacant |
| 50131 | Centre Auxiliar de Salut pública de Buñol | Funcionari interí en plaça vacant |
| 50208 | Centre Auxiliar de Salut pública de Camporrobles | Funcionari interí en plaça vacant |
| 50535 | Centre Auxiliar de Salut pública d'Albuixech | Funcionari interí en plaça vacant |
| 50292 | Centre Auxiliar de Salut pública de Picassent | Funcionari interí en plaça vacant |
| 50566 | Centre Auxiliar de Salut pública de Catadau | Funcionari interí en plaça vacant |
| 50696 | Centre Auxiliar de Salut pública de Benaguasil | Funcionari interí en plaça vacant |
| 50455 | Centre Auxiliar de Salut pública de Paterna |  |
| 50899 | Centre Auxiliar de Salut pública de Carlet | Funcionari interí en plaça vacant |
| 50060 | Centre de Salut pública de Torrent | Funcionari interí en plaça vacant |
| 50786 | Centre de Salut pública de Utiel | Funcionari interí en plaça vacant |
| 50328 | Centre Auxiliar de Salut pública de Puçol | Funcionari de carrera en destinació definitiva |
| 50245 | Centre Auxiliar de Salut pública d'Alpuente | Funcionari interí en plaça vacant |
| 50890 | Centre Auxiliar de Salut pública de Polinyà de Xúquer | Funcionari interí en plaça vacant |
| 50326 | Centre Auxiliar de Salut pública de Xeraco | Funcionari interí en plaça vacant |
| 50617 | Centre Auxiliar de Salut pública de Canals | Funcionari interí en plaça vacant |
| 50914 | Centre Auxiliar de Salut pública de Benifaió | Funcionari interí en plaça vacant |
| 50904 | Centre Auxiliar de Salut pública de Catarroja | Funcionari interí en plaça vacant |
| 50046 | Centre Auxiliar de Salut pública de Vilamarxant | Funcionari interí en plaça vacant |
| 50818 | Centre Auxiliar de Salut pública de Jarafuel | Funcionari interí en plaça vacant |
| 50612 | Centre Auxiliar de Salut pública d'Aielo de Malferit | Funcionari interí en plaça vacant |
| 50891 | Centre Auxiliar de Salut pública de Rafelcofer | Funcionari interí en plaça vacant |
| 50685 | Centre Auxiliar de Salut pública de Paiporta | Funcionari interí en plaça vacant |
| 50199 | Centre Auxiliar de Salut pública de Foios | Funcionari interí en plaça vacant |
| 50799 | Centre Auxiliar de Salut pública de Sedaví | Funcionari interí en plaça vacant |
| 50047 | Centre Auxiliar de Salut pública de Carcaixent | Funcionari interí en plaça vacant |
| 50115 | Centre Auxiliar de Salut pública de Tuéjar | Funcionari de carrera en destinació definitiva |
| 50873 | Centre Auxiliar de Salut pública de Picanya | Funcionari interí en plaça vacant |
| 50171 | Centre Auxiliar de Salut pública de Tavernes de la Valldigna | Funcionari interí en plaça vacant |
| 50539 | Centre Auxiliar de Salut pública de Tavernes Blanques | Funcionari de carrera en destinació definitiva |
| 50692 | Centre Auxiliar de Salut pública d'Almoines | Funcionari interí en plaça vacant |
| 50702 | Centre Auxiliar de Salut pública de Simat de la Valldigna | Funcionari interí en plaça vacant |
| 50381 | Centre Auxiliar de Salut pública d'Algemesí | Funcionari interí en plaça vacant |
| 50558 | Centre Auxiliar de Salut pública de Moncada | Funcionari interí en plaça vacant |
| 50826 | Centre Auxiliar de Salut pública d'Algimia de Alfara |  |
| 50640 | Centre Auxiliar de Salut pública de Faura | Funcionari de carrera en destinació definitiva |
| 50612 | Centre Auxiliar de Salut pública d'Aldaia | Funcionari interí en plaça vacant |
| 50770 | Centre Auxiliar de Salut Pública de Càrcer | Funcionari interí en plaça vacant |
| 50822 | Centre Auxiliar de Salut pública de Jalance | Funcionari interí en plaça vacant |
| 50311 | Centre Auxiliar de Salut pública de Palma de Gandía | Funcionari interí en plaça vacant |
| 50879 | Centre Auxiliar de Salut pública de Moixent |  |
| 50193 | Centre Auxiliar de Salut pública de Manuel | Funcionari interí en plaça vacant |
| 50388 | Centre de Salut pública de Manises | Funcionari de carrera en destinació definitiva |
| 50635 | Centre Auxiliar de Salut pública de Guadassuar | Funcionari de carrera en destinació definitiva |
| 50546 | Centre Auxiliar de Salut pública de Serra | Funcionari interí en plaça vacant |
| 50117 | Centre Auxiliar de Salut pública d'Enguera | Funcionari interí en plaça vacant |
| 50771 | Centre Auxiliar de Salut pública d'Alberic | Funcionari interí en plaça vacant |
| 50040 | Centre Auxiliar de Salut pública de Xirivella | Funcionari interí en plaça vacant |
| 50685 | Centre Auxiliar de Salut pública de Rótova | Funcionari interí en plaça vacant |
| 50117 | Centre Auxiliar de Salut pública d'Almussafes | Funcionari interí en plaça vacant |
| 50261 | Centre Auxiliar de Salut pública de Puig | Funcionari interí en plaça vacant |
| 50662 | Centre Auxiliar de Salut pública de Sagunt | Funcionari interí en plaça vacant |
| 50314 | Centre Auxiliar de Salut pública de Pedralba | Funcionari interí en plaça vacant |
| 50258 | Centre Auxiliar de Salut pública d'Albaida | Funcionari de carrera en destinació definitiva |
| 50276 | Centre Auxiliar de Salut pública d'Ontinyent | Funcionari interí en plaça vacant |
| 50663 | Centre Auxiliar de Salut pública de Turís | Funcionari interí en plaça vacant |
| 50470 | Centre Auxiliar de Salut pública de Torrebaja | Funcionari interí en plaça vacant |
| 50359 | Centre Auxiliar de Salut pública d'Ontinyent | Funcionari interí en plaça vacant |
| 50207 | Centre Auxiliar de Salut pública de Sueca | Funcionari interí en plaça vacant |
| 50290 | Centre Auxiliar de Salut pública de Villar del Arzobispo | Funcionari de carrera en destinació definitiva |
| 50157 | Centre Auxiliar de Salut pública de Llombai | Funcionari interí en plaça vacant |
| 50610 | Centre de Salut pública d'Elda | Funcionari interí en plaça vacant |
| 51254 | Centre Auxiliar de Salut pública de Cheste | Funcionari interí en plaça vacant |
| 51373 | Centre de Salut pública d'Alzira |  |
| 51192 | Centre Auxiliar de Salut pública de Benetússer | Funcionari interí en plaça vacant |
| 51614 | Centre Auxiliar de Salut pública de la Font de la Figuera | Funcionari interí en plaça vacant |
| 51932 | Centre Auxiliar de Salut pública de la Pobla Llarga | Funcionari interí en plaça vacant |
| 51299 | Centre Auxiliar de Salut pública d'Albalat de la Ribera | Funcionari interí en plaça vacant |
| 51128 | Centre Auxiliar de Salut pública d'Alaquàs | Funcionari de carrera en destinació definitiva |
| 51273 | Centre Auxiliar de Salut pública de l'Olleria | Funcionari interí en plaça vacant |
| 51276 | Centre Auxiliar de Salut pública de Caudete de las Fuentes | Funcionari interí en plaça vacant |
| 51580 | Centre Auxiliar de Salut pública d'Alfara del Patriarca |  |
| 51428 | Centre Auxiliar de Salut pública de Rojales | Funcionari interí en plaça vacant |
| 51514 | Centre Auxiliar de Salut pública de Banyeres de Mariola | Funcionari de carrera en destinació definitiva |
| 51306 | Centre Auxiliar de Salut pública de Bigastro | Funcionari interí en plaça vacant |
| 51408 | Centre de Salut pública d'Alcoi | Funcionari interí en plaça vacant |
| 51806 | Centre Auxiliar de Salut pública del Campello | Funcionari interí en plaça vacant |
| 51203 | Centre Auxiliar de Salut pública d'Albatera | Funcionari interí en plaça vacant |
| 51958 | Centre Auxiliar de Salut pública de Sant Vicent del Raspeig | Funcionari interí en plaça vacant |
| 51466 | Centre Auxiliar de Salut pública de Villena | Funcionari de carrera en destinació definitiva |
| 51474 | Centre Auxiliar de Salut pública de Monóver | Funcionari interí en plaça vacant |
| 51268 | Centre Auxiliar de Salut pública d'Agost | Funcionari de carrera en destinació definitiva |
| 51681 | Centre Auxiliar de Salut pública de Santa Pola | Funcionari interí en plaça vacant |
| 51639 | Centre Auxiliar de Salut pública de Finestrat |  |
| 51407 | Centre Auxiliar de Salut pública de Xixona | Funcionari interí en plaça vacant |
| 51967 | Centre Auxiliar de Salut pública de la Nucia | Funcionari interí en plaça vacant |
| 51830 | Centre Auxiliar de Salut pública de Castalla |  |
| 51470 | Centre Auxiliar de Salut pública de Callosa de Segura | Funcionari interí en plaça vacant |
| 51289 | Centre Auxiliar de Salut pública de Beniarrés | Funcionari interí en plaça vacant |
| 51497 | Centre Auxiliar de Salut pública de Monforte del Cid | Funcionari interí en plaça vacant |
| 51291 | Centre Auxiliar de Salut pública d'Aspe | Funcionari interí en plaça vacant |
| 51997 | Centre Auxiliar de Salut pública d'Orba | Funcionari interí en plaça vacant |
| 51515 | Centre Auxiliar de Salut pública de Xàbia | Funcionari de carrera en destinació definitiva |
| 51933 | Centre de Salut pública de Dénia |  |
| 51057 | Centre Auxiliar de Salut pública de Mutxamel | Funcionari interí en plaça vacant |
| 51069 | Centre Auxiliar de Salut pública de Teulada | Funcionari interí en plaça vacant |
| 51591 | Centre Auxiliar de Salut pública de Novelda | Funcionari interí en plaça vacant |
| 51870 | Centre Auxiliar de Salut pública de Cox | Funcionari interí en plaça vacant |
| 51150 | Centre Auxiliar de Salut pública de Benissa | Funcionari interí en plaça vacant |
| 51973 | Centre Auxiliar de Salut pública de Redován | Funcionari interí en plaça vacant |
| 51146 | Centre Auxiliar de Salut pública de Muro de Alcoy | Funcionari interí en plaça vacant |
| 51258 | Centre Auxiliar de Salut pública de Penàguila | Funcionari interí en plaça vacant |
| 51232 | Centre de Salut pública d'Elx | Funcionari interí en plaça vacant |
| 51949 | Centre Auxiliar de Salut pública de Cocentaina | Funcionari interí en plaça vacant |
| 51299 | Centre Auxiliar de Salut pública de Pedreguer | Funcionari interí en plaça vacant |
| 51063 | Centre Auxiliar de Salut pública del Verger | Funcionari interí en plaça vacant |
| 51819 | Centre Auxiliar de Salut pública d'Onil |  |
| 51972 | Centre Auxiliar de Salut pública d'Altea | Funcionari interí en plaça vacant |
| 51739 | Centre Auxiliar de Salut pública de la Romana | Funcionari interí en plaça vacant |
| 51313 | Centre Auxiliar de Salut pública de Beneixama | Funcionari interí en plaça vacant |
| 51954 | Centre Auxiliar de Salut pública de Callosa de Segura | Funcionari interí en plaça vacant |
| 51814 | Centre Auxiliar de Salut pública de Petrer | Funcionari interí en plaça vacant |
| 51997 | Centre Auxiliar de Salut pública de Sant Joan d'Alacant | Funcionari interí en plaça vacant |
| 51142 | Centre Auxiliar de Salut pública del Fondó de les Neus | Funcionari de carrera en destinació definitiva |
| 51343 | Centre Auxiliar de Salut pública del Pinós | Funcionari interí en plaça vacant |
| 51896 | Centre Auxiliar de Salut pública de Xaló | Funcionari interí en plaça vacant |
| 51813 | Centre Auxiliar de Salut pública de Guardamar del Segura | Funcionari interí en plaça vacant |
| 51285 | Centre Auxiliar de Salut pública d'Almoradí | Funcionari interí en plaça vacant |
| 51770 | Centre Auxiliar de Salut pública de Biar | Funcionari interí en plaça vacant |
| 51146 | Centre Auxiliar de Salut pública de Crevillent | Funcionari de carrera en destinació definitiva |
| 51953 | Centre de Salut pública de Benidorm | Funcionari interí en plaça vacant |
| 51548 | Centre Auxiliar de Salut pública de la Vila Joiosa | Funcionari interí en plaça vacant |
| 51559 | Centre Auxiliar de Salut pública de Pego | Funcionari interí en plaça vacant |
| 51441 | Centre Auxiliar de Salut pública de Catral | Funcionari de carrera en destinació definitiva |
| 51904 | Centre Auxiliar de Salut pública d'Ibi |  |
| 51903 | Centre Auxiliar de Salut pública de Benejúzar | Funcionari de carrera en destinació definitiva |
| 51654 | Centre Auxiliar de Salut pública de Callosa d'En Sarrià | Funcionari interí en plaça vacant |
| 51169 | Centre Auxiliar de Salut pública de Gata de Gorgos | Funcionari de carrera en destinació definitiva |
| 51668 | Centre Auxiliar de Salut pública de Sax | Funcionari interí en plaça vacant |
| 51989 | Centre Auxiliar de Salut pública de Torrevieja | Funcionari interí en plaça vacant |
| 51071 | Centre Auxiliar de Salut pública de Dolores | Funcionari interí en plaça vacant |
| 51294 | Centre Auxiliar de Salut pública d'Algueña | Funcionari de carrera en destinació provisional |
| 51583 | Centre Auxiliar de Salut pública d'Ondara | Funcionari interí en plaça vacant |
| 51070 | Centre Auxiliar de Salut pública de Calp | Funcionari interí en plaça vacant |

---

****[1]****Annex, versió en valencià: corregit per la **[Correcció d'Errades](http://www.docv.gva.es/index.php?id=26&sig=008415/2008&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D008415/2008)** del Decret 75/2008, de 23 de maig, del Consell, pel qual es reestructuren les funcions i servicis dels llocs de treball pertanyents al Cos de Farmacèutics Titulars al Servici de la Sanitat Local i es creen els llocs de treball de farmacèutics de salut pública. (DOCV núm. 5804 de 11.07.2008) Ref. Base de dades 008415/2008.


Còpia Permalink ELI